kardosdrur/scandi-wiki huggingface dataset:
1. division 2014-15 (fodbold)

Sæson 2014-15 i 1. division sammenfatter sæsonen for den næstbedste række i Danmarksturneringen i fodbold. Rækken administreres af DBU. De to øverstplacerede ved sæsonens afslutning rykker op i Superligaen, mens nr. 11 og 12 rykker ned i 2. division.

AGF og Viborg rykkede ned fra Superligaen, mens FC Roskilde og Skive rykkede op fra hhv. 2. division, Øst og 2. division, Vest

Efterårssæsonen startede den 25. juli 2014 og sluttede den 30. november 2014.

Forårssæsonen startede den 12. marts 2015 og sluttede den 6. juni 2015.

NordicBet valgte ikke at forlænge navnesponsoratet, så fra 1. januar hed ligaen igen 1. division.

Den 13. maj 2015 sikrede Viborg sig oprykning til Superligaen, da de besejrede FC Roskilde 1-0.

Den 20. maj 2015 stod det klar, at Brønshøj må en tur i 2. division, da de tabte 1-2 til Lyngby.

Den 25. maj 2015 tabte Lyngby 1-2 til Vejle. Dette resultat betød, at AGF ikke længere kunne hentes, og sikrede sig dermed oprykning til Superligaen uden at spille.

I sidste spillerunde rykkede AB ned, da de tabte 3-5 til AGF.

Deltagere

Personer og udstyr

Trænerudskiftninger

Stilling

Placering pr. runde 
Nedenstående tabel viser hvert holds position efter hver rundes afslutning.

Sidst opdateret: 6. juni 2015

Resultater 
De første 11 runder møder hvert hold hinanden en gang, mens man i de resterende 22 runder møder hinanden 2 gange, hhv. hjemme og ude.

De to nedrykkere fra Superligaen samt nummer 3-6 fra sidste sæson i 1. division har 17 hjemmekampe, mens de resterende 6 hold i rækken har 16 hjemmekampe.

Runde 1-11

Runde 12-33

Topscorer

Referencer 

Fodboldsæson 2014-15
Sæsoner i 1. division (fodbold)
Carlos Pellegrini

Carlos Enrique José Pellegrini (11. oktober 1846 i Buenos Aires, Argentina − 17. juli 1906 smst.) var en argentinsk præsident. Han var landets præsident fra 6. august 1890 til 12. oktober 1892.

Under hans ledelse fik hans ryddet op i finanserne, stiftede Banco de la Nación Argentina, Argentina's national bank, og det prestigefyldte high-school som bære hans navn: Escuela Superior de Comercio Carlos Pellegrini.

Efter hans regeringsperiode, fungere han som senator mellem 1895 og 1903.,

Han er begravet på Cementerio de La Recoleta i Buenos Aires.

Argentinas præsidenter
Politikere fra Argentina
Personer fra Buenos Aires
Tom Jensen

Tom Jensen kan henvise til flere personer:

 Tom Jensen (bokser) (født 1947) – dansk bokser
 Tom Jensen (journalist) (født 1966) – dansk journalist, Berlingske Tidende
 Tom Jensen (skuespiller) (født 1965) – dansk skuespiller
Tom Jensen (skuespiller)

Tom Jensen (født den 30. November 1965) er en dansk skuespiller.

Han er uddannet på Statens Teaterskole og har siden 1995 været ansat på Det Kgl. Teater og medvirket i en række film. I 2010 vandt han Årets Dirch for sin medvirken i Nykøbing F. Revyen. Tom Jensen fik sit gennembrud i rollen som Prøve-Knud over for Peter Mygind i programmet "Score-Kaj".

Filmografi 
 Ved vejen
 Roser og persille
 Kun en pige
 Tid til forandring
 Allegro
 Anja og Viktor - i medgang og modgang
 Monsterjægerne
 Dirch
 Klassefesten
 Eventyret om Askepot  - Storhertugen (stemme)
 I Hegnet
 Wonderful Copenhagen

Eksterne henvisninger 
 

Skuespillere fra Danmark
Sejad Salihović

Sejad Salihović (født 8. oktober 1984 i Zvornik, Jugoslavien) er en bosnisk fodboldspiller (offensiv midtbane). Han spillede frem til 2018 for Hamburger SV i den tyske Bundesliga.

Salihović har spillet hele sin karriere i tysk fodbold, hvor han i år 2000 kom til hovedstadsklubben Hertha BSC Berlin. Her var han først tilknyttet klubbens ungdomshold, inden han i 2004 blev rykket op i seniorrækkerne. Han nåede dog kun at spille fem kampe for klubbens førstehold, som han debuterede for 26. september 2004 i en Bundesligakamp mod Hamburger SV.

I 2006 skiftede Salihović til den daværende 2. Bundesliga-klub Hoffenheim. Her var han med til at rykke op i Bundesligaen i 2008.

Landshold 
Salihović, står (pr. juni 2014) noteret for 42 kampe og fire scoringer for Bosnien-Hercegovinas landshold. Han debuterede for holdet 13. oktober 2007 i en EM-kvalifikationskamp på udebane mod Grækenland. Han var en del af den bosniske trup til VM i 2014 i Brasilien.

Referencer

Eksterne henvisninger 
 National-Football-Teams.com spillerinfo
 FIFA.com spillerinfo 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra Hertha BSC Berlin
Fodboldspillere fra TSG 1899 Hoffenheim
Senad Lulić

Senad Lulić (født 18. januar 1986 i Mostar, Jugoslavien) er en bosnisk fodboldspiller (venstre kant). Han spiller for SS Lazio i den italienske Serie A.

Lulić startede sin karriere i Schweiz, hvortil hans familie var flygtet under borgerkrigen i Jugoslavien Han startede ud i mindre klubber, blandt andet AC Bellinzona, som han var med til at føre til oprykning til den schweiziske liga. I 2008 skiftede han til storklubben Grasshopper-Club Zürich, og var desuden i sæsonen 2010-11 tilknyttet BSC Young Boys.

I 2011 blev Lulić solgt til den italienske hovedstadsklub SS Lazio for en pris på 3 millioner euro. Her var han med til at vinde den italienske pokalturnering Coppa Italia i 2013.

Landshold 
Lulić, står (pr. juni 2014) noteret for 33 kampe og én scoring for Bosnien-Hercegovinas landshold. Han debuterede for holdet 1. juni 2008 i en venskabskamp på hjemmebane mod Aserbajdsjan. Han var en del af den bosniske trup til VM i 2014 i Brasilien.

Referencer

Eksterne henvisninger 
 National-Football-Teams.com spillerinfo
 FIFA.com spillerinfo 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra Grasshopper-Club Zürich
Fodboldspillere fra BSC Young Boys
Fodboldspillere fra SS Lazio
Mensur Mujdža

Mensur Mujdža (født 28. marts 1984 i Zagreb, Jugoslavien) er en bosnisk/kroatisk tidligere fodboldspiller (højre back). Han spillede for henholdsvis NK Zagreb i hjemlandet og for SC Freiburg i den tyske Bundesliga.

Mujdža startede sin karriere hos NK Zagreb i den kroatiske liga. I 2009 rejste han til Tyskland, hvor han skrev kontrakt med SC Freiburg.

Landshold 
Mujdža, der er både kroatisk og bosnisk statsborger, spillede for Bosnien-Hercegovinas landshold. Han nåede 37 kampe for holdet, som han debuterede for 10. august 2010 i en venskabskamp mod Qatar. Han var en del af den bosniske trup til VM i 2014 i Brasilien.

Referencer

Eksterne henvisninger 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra Kroatien
Fodboldspillere fra SC Freiburg
Personer fra Zagreb
O-Ringen

O-Ringen (tidligere kaldet Svensk 5-dages) er en orienteringskonkurrence, der bliver afholdt én gang årligt forskellige steder i Sverige. Der kommer orienteringsløbere fra hele verden. Konkurrencen afvikles over seks dage i juli, hvoraf der er konkurrencer på fem af dagene samt en hviledag.

Statistik

Referencer 

Orienteringsløb
Sportskonkurrencer
Sport i Sverige
Ermin Bičakčić

Ermin Bičakčić (født 24. januar 1990 i Zvornik, Jugoslavien) er en bosnisk fodboldspiller (midterforsvarer). Han spiller for TSG 1899 Hoffenheim i den tyske Bundesliga.

Bičakčić har spillet hele sin karriere i tysk fodbold, hvor han i år 2006 kom til VfB Stuttgart. Her var han først tilknyttet klubbens ungdomshold, inden han i 2009 blev rykket op i seniorrækkerne. Han nåede dog kun at spille én kamp for klubbens førstehold, inden han i januar 2012 skiftede til den daværende 2. Bundesliga-klub Eintracht Braunschweig. Her var han i 2013 med til at sikre klubben oprykning til Bundesligaen.

I sommeren 2014 skiftede Bičakčić til Hoffenheim.

Landshold 
Bičakčić står (pr. juni 2014) noteret for syv kampe og én scoring for Bosnien-Hercegovinas landshold. Han debuterede for holdet 14. august 2013 i en venskabskamp mod USA. Han var en del af den bosniske trup til VM i 2014 i Brasilien.

Referencer

Eksterne henvisninger 
 National-Football-Teams.com spillerinfo 
 FIFA.com spillerinfo 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra VfB Stuttgart
Fodboldspillere fra Eintracht Braunschweig
Fodboldspillere fra TSG 1899 Hoffenheim
Thules Missilforsvar

Thules Missilforsvar bestod under den kolde krig af fire steder omkring Thule Air Base, A, B, C og D-Launch og A, B, C og D-Control. De skulle beskytte især Ballistic Missile Early Warning System, (BMEWS), (også kaldet missilskjold), mod fjendtligt bombeflyangreb. De 4 steder var hver forsynet med 3 siloer med 2 stk. Nike Hercules raketter styret fra P-Mountain. Der var i alt 24 raketter klar, klar til at affyre efter den anden. Efter forlydende, var der 48 W31 atomare sprænghoveder på Thule Air Base. De var på 2, 20 eller 40 kiloton.

De 4 steder omkring Thule Air Base blev lukket i 1960erne.

Ekstern henvisning 
 D-Launch 
 Snakepit, Raketbatteri D-Launch 
 Frostbox, D-Launch 
 Nike missiles Sites at Thule Air Base Greenland 

USA's militæranlæg på Grønland
Vivian Maier

Vivian Maier (1. februar 1926 i New York – 21. april 2009) var en amerikansk gadefotograf, som var opvokset i Frankrig.

Hun var datter af franske Maria Jaussaud og østrigske Charles Maier. Faren forlod mor og datter i 1930'erne. Da hun var 25 flyttede hun til New York, og hvor efter hun havnede i Chicago, hvor hun begyndte at arbejde som barnepige, noget hun forsatte med i omkring 40 år. I løbet af de år tog hun omkring 100 000 fotografier, hovedsagelig af mennesker på gaderne i Chicago og New York, men også i andre lande da hun rejste noget.

Trykte publikationer 
 
 Cahan, Richard and Williams, Michael, Vivian Maier: Out of the Shadows. CityFiles Press, 2012. ; 
 
 Cahan, Richard and Williams, Michael, Eye to Eye: Photographs by Vivian Maier. CityFiles Press, 2014.
 Hesselholdt, Christina: Vivian Maier - roman. Rosinante, 2016. .

Dokumentarfilm om Maier 
 Vivian Maier: Who Took Nanny's Pictures (2013), instrueret af Jill Nicholls, produceret af BBC. Denne film blev re-cut og udgivet i USA i december 2013 som The Vivian Maier Mystery.

 Finding Vivian Maier (2013), instrueret af John Maloof og Charlie Siskel

Referencer

Eksterne henvisninger 
 Chicago Tonight - historien om opdagelsen af billeder på YouTube (film)
 VivianMaier.com John Maloof hjemmeside
 Vivian Maier Photography  Vivian Maier Prints Inc.

Fotografer fra USA
Personer fra Chicago
Personer fra New York City
Chattahoochee River

Chattahoochee River er en flod som løber  langs grænsen mellem delstaterne Georgia, Alabama og Florida i det sydøstlige USA. Den er 692 kilometer lang, og har et afvandingsområde  på 22.714 km². 

Floden har sit udspring i Blue Ridge Mountains i  Appalacherne i det nordligste Georgia. Den løber mod sydvest nord for centrum af storbyen Atlanta og danner derefter det halve af grænselinjen mellem Georgia og Alabama og også en del af grænsen mellem Georgia og Florida. I den kunstige Lake Seminole løber den sammen med floden Flint River og danner Apalachicola River, som fortsætter mod syd til den  Mexicanske Golf.

Se også
Vandløb i USA

Eksterne kilder/henvisninger 

Vandløb i Georgia
Vandløb i Alabama
Vandløb i Florida
Flint River (Georgia)

Flint River er en flod i delstaten Georgia i USA. Den er 554 kilometer lang og har et afvandingsområde på 21.900 km². Floden har udspring i den sydlige del af Piedmont-regionen, syd for storbyen Atlanta. Den løber mod syd gennem de sydvestlige dele af Georgia og løber sammen med Chattahoochee River i den kunstige sø Lake Seminole, ved grænsen til Florida.

Se også 
 Vandløb i USA

Eksterne kilder/henvisninger 

 Om Flint River  på georgiaencyclopedia.org/

Vandløb i Georgia
Danmarks Innovationsfond

Danmarks Innovationsfond (i daglig tale Innovationsfonden) er en fond under Uddannelses- og Forskningsministeriet, hvis formål det er at give tilskud til udvikling af viden og teknologi, herunder højteknologi, der fører til styrkelse af forskning og innovative løsninger til gavn for vækst og beskæftigelse i Danmark. Fonden blev etableret den 1. april 2014 ved sammenlægning af Det Strategiske Forskningsråd, Højteknologifonden og Rådet for Teknologi og Innovation.

Eksterne henvisninger 

 Danmarks Innovationsfond

Kilder 

Innovationsfond
Etableret i 2014
José Maldonado González

José Maldonado González (1901 i Tineo, Asturien – 1985 i Oviedo) var den spanske republiks sidste eksilpræsident. Efter kapitulationen til Franco gik republikkens ledelse i eksil, først i Frankrig, siden i Mexico. Maldonado blev ved parlamentsvalget i 1936 valgt for Oviedo-provinsen for Izquierda Republicana, som indgik i Folkefronten. Han flygtede til Frankrig i 1938.

Maldonado var fra 1949 til 1951 justitsminister i eksilregeringen, og fra 1962 til 1971 var han justits- og informationsminister. I 1970 efterfulgte han Luis Jiménez de Asúa som eksilpræsident. I 1977 anerkendte han det spanske parlamentsvalg og nedlagde eksilregeringen i forståelse med den mexicanske præsident José López Portillo.

Politikere fra Spanien
Plantepind

En plantepind eller priklepind er en spidset træpind til at lave huller i plantejord så plantefrø, stiklinger eller små planteløg kan plantes.  Plantepinde findes i mange udformninger fx lige plantepind, T-formet plantepind og L-formet plantepind.

Historisk
Plantepinden har været kendt siden romerriget.

Kilder/referencer
William Bryant Logan, Smith & Hawken The Tool Book, 1997
 Antique Farm Tools

Landbrugsmaskiner
Havedyrkning
Gartneri
Klimavej

Anlæggelse af klimaveje er et led i den klimatilpasning der er indledt som følge af klimaforandringer som forventes i de kommende årtier. 

Man tilstræber at en klimavej opbygges så den så vidt muligt kan aflede selv store vandmængder på kort tid som ved skybrud, der ifølge DMI er mere end 15 millimeter nedbør på 30 minutter. Ideen er at håndtere vandet før det når kloakkerne som mange steder ikke har den fornødne kapacitet. 

Skybruddet den 2. juli 2011, hvor dele af København blev hårdt ramt, havde betydning for den danske regerings iværksættelse af  klimatilpasninger.

Nedsivningsvej
En nedsivningsvej er et eksempel på en klimavej. Den 19. maj 2014 indviede man på Frederiksberg en sådan vej, Helenevej , som er en skrånende, blind vej og blot godt 100 meter lang. Belægningen blev fornyet med små kvadratiske fliser, ca. 20x20 cm med fuger fyldt med småsten eller skærver, så vandet hurtigt kan sive gennem et underliggende lag af drængrus på ca. 40 cm til fire kamre der opsamler regnvandet der så langsomt siver videre til undergrunden. Anlægget er dimensioneret til en såkaldt 100-års-hændelse.

Man anvender også udtrykket klimavej i forbindelse med støjdæmpning af stærkt trafikerede veje. Ud over afskærmning kan man bruge såkaldt drænasfalt, en støjreducerende asfalt med drænende egenskaber til regnvandshåndtering.

Se også
 Lokal afledning af regnvand − Skybrud − Oversvømmelse

Referencer

Eksterne henvisninger
 "Mere nedbør øger behovet for nedsivning og opsamling af vand og bør medregnes i planlægningen" fra Klimatilpasning.dk
 "Lokal Afledning af Regnvand (LAR) fra Klimatilpasning.dk
 "Ændringer i den kraftige nedbør" og "Nedbøren i Danmark fra 1874 til i dag" fra Klimatilpasning.dk

Klimaforandringer
Oversvømmelser
Miljøkatastrofer
Vejtyper
Good Christian Bitches (tv-serie)

Good Christian Bitches og kaldt GCB  er en amerikansk komedie-drama tv-serie er udviklet af Robert Harling, produceret af Darren Star. Baseret på "semi-selvbiografiske" roman Good Christian Bitches af Kim Gatlin, serien handler om en kvinde som lige er blevet enke, der flytter sammen med sine børn tilbage til ”det rige” Dallas, Texas, kvarter, hvor hun voksede op.

Serien sendes på kanal 4

Rolleliste

Hovedpersoner 
 Leslie Bibb som Amanda Vaughn (født Stopper)
 Kristin Chenoweth som Carlene Cockburn (født Lourd)
 Jennifer Aspen som Sharon Peacham (født Johnson)
 Marisol Nichols som Heather Cruz
 Miriam Shor som Cricket Caruth-Reilly
 David James Elliott som Ripp Cockburn
 Mark Deklin som Blake Reilly
 Brad Beyer som Zack Peacham
 Annie Potts som Elizabeth "Gigi" Stopper

Tilbagevendende karakterer 
 Tyler Jacob Moore (Donny Boaz i pilot) som Pastor John Tudor.
 Eric Winter som Luke Lourd
 Bruce Boxleitner som Burl Lourd
 Lauran Irion som Laura Vaughn
 Colton Shires som Will Vaughn
 Alix Elizabeth Gitter som Alexandra Caruth-Reilly
 Mackinlee Waddell som McKinney Peacham
 Hartley Sawyer (Ryan Akir i pilot) som Bozeman Peacham
 Jack DePew (Nick Krause i pilot) som Landry Cockburn

Bemærkelsesværdige gæster 
 Tom Everett Scott som Andrew Remington
 Donna Mills som Bitsy Lourd
 Kevin Alejandro som Danny,
 Grant Bowler som Mason Massey
 Greg Vaughan som Bill Vaughn
 Denton Blane Everett som Booth Becker
 Sandra Bernhard som Debbie Horowitz
 Sheryl Crow som Hende selv

Referencer

Eksterne henvisninger 
 

Amerikanske tv-serier fra 2010'erne
Tv-programmer fra American Broadcasting Company
Leslie Bibb

Leslie Louise Bibb (født 17. november 1974) er en amerikansk model og skuespiller.

Filmografi

Referencer

Eksterne henvisninger 

 

Skuespillere fra North Dakota
Personer fra North Dakota
Sammentrækning

En sammentrækning er en sprogvidenskabelig betegnelse for nye ord der er opstået ved en kombination af to eller flere andre ord.

Eksempler 
 Brunch af breakfast og lunch
 Edutainment af education og entertainment
 Fortran af formula og translation
 Glokal af global og lokal
 Wikipedia af wiki og encyclopedia
 Movember af "Mo" som er forkortelsen af "Moustache" og november
 Mockumentary af mock 'gøre nar ad' og documentary 'dokumentar'

Se også 
 Neologisme

Kilder 

Nydannelser
Ordtyper

sv:Teleskopord
Kristin Chenoweth

Kristin Dawn Chenoweth  (født 24. juli 1968 i Broken Arrow i Oklahoma) er en amerikansk sanger og skuespiller. Hun blev født Kristi Dawn Chenoweth, men senere tilføjede hun et N i slutningen af sit fornavn. Kristin blev adopteret af Jerry og Junie Chenoweth kort efter sin fødsel.

Udvalgt filmografi

Film 
 Bewitched (2005) - Maria Kelly
 RV (2006) - Mary Jo Gornicke
 Deck the Halls (2006) - Tia Hall

Tv-serier 
 Ugly Betty (2007) - Diane
 Glee (2009–11, 2014) - April Rhodes
 Good Christian Bitches (2012) - Carlene Cockburn

Noter

Referencer

Eksterne henvisninger 

 , Officielt website
 
 

Skuespillere fra Oklahoma
Fjendtlig arkitektur

Fjendtlig arkitektur eller defensiv arkitektur (engelsk: hostile architecture, defensive architecture) eller dark design er fællesbegreber for forskellige arkitekturelementer, der forsøger at få bestemte befolkningsgrupper (f.eks. hjemløse, skatere, graffitimalere, unge) til ikke at opholde sig i længere tid i forskellige områder. Hjemløse forhindres således i at finde sovepladser ved at bænke fjernes eller udformes, så man ikke kan ligge på dem, mens graffiti forhindres f.eks. ved at benytte materialer, der ikke tager imod maling eller hvor det er let at fjerne graffitien igen. Bænke designes til korte ophold, for eksempel ved at fjerne ryglæn (dermed er de teknisk set plinte snarere end bænke), benytte hårde og kolde materialer og benytte proportioner, som gør det ubehageligt at sidde ned i længere tid.

Også overvågning og lydapparater som The Mosquito, der især kan høres af unge, benyttes. På Vejle Station har DSB benyttet marchmusik for at få "mange forskellige grupper af mennesker, der driver lidt rundt" til ikke at opholde sig i tunnelen.

"Hjemløse-pigge" 

I 2014 fik "hjemløse-pigge" særlig opmærksomhed i Storbritannien - metalpigge i fortovet ved en beboelsesejendom og et Tesco-supermarked i London. Også i Glasgow er fænomenet set - her i form af metalstativer, der forhindrede folk i at ligge i læ ved væggen af en tom bygning i bymidten. En aktivist fjernede dog disse stativer mindre end et døgn efter at de blev omtalt i medierne.

Senere, i februar 2015, opsatte Selfridges "hjemløse-pigge" ved en af sine butikker i Manchester.

En mindre ondskabsfuld variant er set i Seattle, hvor man har opstillet overflødige cykelstativer under en bro for at forhindre hjemløse i at sove i tørvejr der.

Se også 
Adfærdsdesign
Gentrificering

Kilder

Eksterne henvisninger 

Anti-homeless spikes are part of a wider phenomenon of 'hostile architecture' , Ben Quinn, The Guardian, 13. juni 2014
Anti-homeless spikes: ‘Sleeping rough opened my eyes to the city’s barbed cruelty’ , Alex Andreou, The Guardian, 18. februar 2015
Why cities are full of uncomfortable benches , YouTube-video af Carlos Waters, Vox.com, 29. november 2017
Fjendtlig arkitektur: Man siger 'skrub af med jer hjemløse, vi vil ikke have jer her' | Indland | DR  hentet 10. februar 2020

Arkitektur
Samfund
Per Bach Nissen

Per Bach Nissen er en dansk operasanger, bassanger som er opvokset i Vejle, Tønder og Aasiaat.

Uddannelse 
Per Bach Nissen er uddannet hos Susanna Eken i København og Robert Lloyd i London, og har studeret på Det Kongelige Danske Musikkonservatorium, Royal Welsh College of Music i Cardiff, ved Trinity College of Music i London og Opera Studio "La Monnait" i Bruxelles. Hans debut i rollen som Zuniga i Carmen var på Linbury The Royal Opera House, Covent Garden i London.

Karriere 
 2023/24/25 Det Kongelige Teater: Die Meistersinger von Nürnberg, Drot og Marsk.
 2020/22 Debut på Opera National du Rhin som Wirt i Schreckers Der Schatzgräber og på Salzburger Landestheater som Kong René Tjajkovskijs Iolanthe og Kaiser i uropførelsen af Alma Deutschers opera Des Kaisers neue Walzer; samt Sacristanen i Tosca og The Doll behind the curtain på Det Kongelige Teater.
 2019/20 Fasolt i Rheingold i Müpa, Budapest. Dr. Bartolo i Barberen i Sevilla på Det Kongelige Teater.
 2017/18 Kardinalen i Beatrice Cenci ved Bregenzer Festspiele Østrig. Zuniga i Carmen på Jyske Opera og Det Kongelige Teater. Osmin i SR Saarland Klassik am See, Tyskland. Jeronimus og Antonio på Det Kongelige Teater og Boris Gudunov på Undergrunden.
 2015/16 Debuterede Per på Frankfurt Opera i Wagners Ring som Fafner i Rheingold og Siegfried, på Komische Oper, Berlin som Gremin i Eugene Onegin, på English National Opera i London som Politichef i Lady Macbeth fra Mzensk og synger koncerter med Sønderjyllands Symfoniorkester.
 Fra september 2012 til 2015 var har han været solist i ensemblet på Staatsoperaen i Hannover, hvor han bl.a. har sunget og fremført disse roller:

 Boris i Sjostakovitjs Lady Macbeth of Mzensk
 Pogner, Die Meistersinger von Nürnberg
 Sarastro i Tryllefløjten
 Storinkvisitoren i Don Carlos af Verdi,
 Gremin i Tjajkovskijs Eugen Onegin
 Kommandanten i Don Giovanni
 Cherea i Caligula, Detlev Glanert

Han debuterede på Det Kongelige Teater og på Malmö Opera i sæsonen 2014/15.

I København sang han Hagen og Fafner i Wagners "Ringen2013" (Nibelungens Ring). De første års erfaring fik han i ensemblerne på Theater Augsburg og på Mecklenburgisches Staatstheater i Schwerin.

Gæsteoptrædener 
Per Bach Nissen har optrådt som gæstespiller i Opera Philadelphia og i Operaen i Treviso som Osmin i Mozarts opera Bortførelsen fra Seraillet. Han har optrådt med Stuttgarter Philharmoniker, og har optrådt i Theater Lübeck og i Schleswig-Holsteinisches Landestheater. I 2015 medvirkede han i Det Kongelige Teaters Maskarade ved Copenhagen Opera Festival.

Derudover har han sunget disse roller:

 Rocco i Beethovens Fidelio i Michigan Opera i Detroit og Theater Augsburg.
 Bartolo i Figaros Bryllup, i Opera Zuid i Maastricht og Concertgebouw i Amsterdam.
 Osmin i Entführung på Opera Philadelphia og Teatro di Treviso
 Raimondo i Lucia di Lammermoor og Basilio i Barberen i Sevilla på Theater Augsburg.

Referencer

Eksterne links 
 Officielt website
 Per Bach Nissen hos Staatstheater Hannover 

Personer fra Vejle
Operasangere fra Danmark
Curly coated retriever

Curly coated retriever er en hunderace fra Storbritannien. Ligesom andre retrievere er den en apporterende jagthund.

Referencer

Eksterne henvisninger 

Hunderacer fra Storbritannien
Apalachicola River

Apalachicola River er en 269 km lang flod der løber i  Florida i USA. Den har et afvandingsområde på 50.505 km², og dannes ved sammenløbet af de to  floder  Chattahoochee River og Flint River i den opstemmede  Lake Seminole, ved  Chattahoochee  ved grænsen  til staten Georgia.

Apalachicola River løber  hovedsagelig mod syd, og de sidste 50 km består gennem sumpområder.

Se også
Vandløb i USA

Eksterne kilder/henvisninger 

Vandløb i Florida